
SE APROBA,
JUDEŢULTIMIŞ






 P R I M A R

PRIMĂRIA MUNICIPIULUI TIMISOARA


Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE SPATIALĂ

Nr. U232007-005479/15.10.2007
R E F E R A T
privind aprobarea Planului Urbanistic de Detaliu 
„Centru de recuperare pentru copii cu dizabilităţi „Speranţa", 
str. Cornelia Sălceanu, nr. 11 Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.

Având în vedere documentaţia înregistrată cu numărul U22007-005479/27.09.2007, prin care se solicită avizarea din punct de vedere urbanistic a Planului Urbanistic de Detaliu „Centru de recuperare pentru copii cu dizabilităţi „Speranţa", str. Cornelia Sălceanu, nr. 11 Timişoara;

Având în vedere cerinţele Certificatului de Urbanism nr. 3324 din 06.06.2007;

Având în vedere documentaţia PUZ – Campus Universitar Timişoara aprobată prin H.C.L. 93/1998;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Centru de recuperare pentru copii cu dizabilităţi „Speranţa", str. Cornelia Sălceanu, nr. 11 Timişoara. Documentaţia este iniţiată de Centrul de Resurse si Asistenta Educationala „Speranta” şi a fost elaborată de A.M.B. PROIECT SRL, conform proiect nr. 23.08.2007.
Zona studiată care face obiectul acestei documentaţii, se află în zonă de monumente istorice, pentru care s-a obţinut Avizul Favorabil nr. 2571/15.10.2007 al Comisiei de Monumente şi Avizul Favorabil nr. 137/15.10.2007 al Consiliului Judeţean Timiş . 

Lucrările pentru construirea centrului de recuperare sunt finanţate de către Ministerul Educaţiei, Cercetării şi Tineretului, prin Consiliul Judeţean Timiş.
Suprafaţa totală studiată în cadrul P.U.D. este de 2360 mp si este înscrisă în CF nr. 147611 Timişoara, nr. cadastral 6983/1/1/2 - teren in str. C. Salceanu nr. 11, care face parte din domeniul public al Municipiului Timisoara, cu drept de folosinţă gratuită pe perioada de 49 de ani in favoarea Centrului de Resurse şi Asistenta Educaţională, conform  H.C.L. nr. 578/19.12.2006.
Terenul studiat în cadrul Planului Urbanistic de Detaliu „Centru de recuperare pentru copii cu dizabilităţi „Speranţa", str. Cornelia Sălceanu, nr. 11 Timişoara este situat în intravilanul municipiului Timişoara, în UTR 42, în zona Campusului Universitar. Prin P.U.G. Municipiul Timişoara pentru acest amplasament este stabilită funcţiunea de zonă institutii si servicii publice. Accesul pe parcelă se va realiza de pe str. C.Salceanu, conform avizului Comisiei de Circulatie nr. TH2007-004631/20.09.2007. Pe parcelele învecinate se afla: la nord liceul Jean Louise Calderon, la vest Scoala nr. 28, la est Societatea de Radiodifuziune Timişoara, iar la sud strada C. Sălceanu, pe unde se realizează şi accesul. Pe parcelă există o livadă de meri.
Obiectivul nou propus constă în construirea unui imobil în care să funcţioneze „Centrul de Resurse şi Asistenţă Educaţională „Speranţa” pentru recuperarea copiilor cu dizabilităţi. In interiorul parcelei se propune un drum de circulaţie auto pe toată lăţimea parcelei care se termină cu o fundătură în formă de T. S-a prevăzut o parcare cu 10 locuri pentru automobile şi 2 parcări speciale pentru persoanele cu dizabilităţi.
Livada existentă cu meri pe rod va fi dezafectată, pomii se vor scoate cu balot şi vor fi replantaţi în zona verde amenajată în spate, de-a lungul clădirii.
Indicii de construibilitate propuşi prin documentaţie sunt:

Spatii verzi 33%;

P .O.T. max.propus = 70% 
C.U.T. max.propus = 2,5 

H max. =  D(S)+P+E+M
La realizarea construcţiilor se vor respecta toate condiţiile impuse de avizatori.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Plan Urbanistic de Detaliu “Centru de recuperare pentru copii cu dizabilităţi „Speranţa", str. Cornelia Sălceanu, nr. 11 Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

